[{"text_idx": "#000002", "text": "Mae system newydd i gyflymu diagnosis i bobl sydd ag amheuaeth o ganser wedi'i chyflwyno yng Ngogledd Cymru.\nMae Bwrdd Iechyd Prifysgol Betsi Cadwaladr wedi rhoi arweiniad i Feddygon Teulu i'w helpu i bennu p'un a all cleifion sydd a\u0302 symptomau o ganser colorectol gael eu cyfeirio'n uniongyrchol am archwiliad, gan osgoi apwyntiad cleifion allanol ac arbed amser."}, {"text_idx": "#000004", "text": "Y gobaith yw y bydd anfon cleifion yn syth am brawf yn golygu eu bod yn cael diagnosis yn gynt a gallent ddechrau eu triniaeth cyn gynted a\u0302 phosibl."}, {"text_idx": "#000006", "text": "\"Yn hanesyddol, mae cleifion sydd ag amheuaeth o ganser colorectol wedi cael eu cyfeirio gan eu Meddyg Teulu am apwyntiad gyda meddyg ymgynghorol, ble byddant yn cael archwiliad corfforol cyn cael eu hanfon am brawf, megis colonosgopi."}, {"text_idx": "#000007", "text": "\"Mae'r arweiniad 'Yn syth at y Prawf' yn rhoi gwybodaeth a'r mecanwaith i Feddygon Teulu anfon cleifion yn uniongyrchol am archwiliad, gan ddileu'r apwyntiad gyda meddyg ymgynghorol ac arbed amser gwerthfawr."}, {"text_idx": "#000009", "text": "Ysgrifennwyd yr arweiniad gyda mewnbwn gan feddygon ymgynghorol, gastroenterolegwyr a\u2019r Meddygon Teulu eu hunain."}, {"text_idx": "#000012", "text": "Ar o\u0302l cyfeiriad cychwynnol gan ei Feddyg Teulu, arhosodd chwe wythnos am apwyntiad ysbyty, ac yn y diwedd fe drefnodd i gael ei brawf diagnostig yn breifat.\nMae'r arolygwr ysgol sydd wedi ymddeol yn dweud y bydd yr arweiniad newydd yn gwella profiad y cleifion."}, {"text_idx": "#000015", "text": "Mae'r arweiniad safonedig 'Yn syth at brawf' wedi'i gyflwyno fel rhan o raglen uchelgeisiol newydd rhwng y Bwrdd Iechyd a Chymorth Canser Macmillan i ail gynllunio'r ffordd mae gwasanaethau canser yn cael eu darparu yng Ngogledd Cymru.\nEr bod y rhan fwyaf o bobl sy'n cael diagnosis canser yng Ngogledd Cymru yn cael profiad gofal cadarnhaol, mae Arolwg o Brofiad Cleifion Canser yng Nghymru a gynhaliwyd yn ddiweddar yn dweud wrthym fod angen gwella rhai meysydd."}]